
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3641 


ΑΠΟΦΑΣΕΙΣ 

Αριθμ.Αοικ. 55972-3112 (1) 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ' αριθ. Α οικ. 61041/5235/ 
2013 απόφασης του Υφυπουργού Υποδομών, Με¬ 
ταφορών και Δικτύων (ΦΕΚ 3019/Β/2013) με θέμα 
«Αντικατάσταση των διατάξεων της περίπτωσης 
Ε' της παραγράφου 6 της υπ' αριθ. ΣΤ/1831/1978 
(ΦΕΚ Β' 72/1978) απόφασης του Υπουργού Συ¬ 
γκοινωνιών, όπως αυτή ισχύει» σχετικά με τα οχή¬ 
ματα ιστορικού ενδιαφέροντος. 


2 

Έγκριση εκτέλεσης του έργου «Επέκταση κτηρί¬ 
ου αεροσταθμού-Μετεγκατάσταση και επέκταση 
των καταστημάτων Αφορολογήτων Ειδών (ΚΑΕ) 
στον Κρατικό Αερολιμένα Ηρακλείου 'ΚΑΗΚ'» 
από την εταιρεία «Καταστήματα Αφορολογήτων 
Ειδών Α.Ε.» με δαπάνες της. 

3 

Έγκριση τροποποίησης του Οργανισμού Εσωτε¬ 
ρικής Υπηρεσίας του Δήμου Πυλαίας -Χορτιάτη 
Νομού Θεσσαλονίκης. 

4 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

5 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

6 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

7 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 


Τροποποίηση της υπ' αριθ. Α οικ. 61041 /5235/ 
2013 απόφασης του Υφυπουργού Υποδομών, 
Μεταφορών και Δικτύων (ΦΕΚ 3019/Β/2013) με 
θέμα «Αντικατάσταση των διατάξεων της πε¬ 
ρίπτωσης Ε' της παραγράφου 6 της υπ' αριθ. 
ΣΤ/1831/1978 (ΦΕΚ Β' 72/1978) απόφασης του 
Υπουργού Συγκοινωνιών, όπως αυτή ισχύει» σχε¬ 
τικά με τα οχήματα ιστορικού ενδιαφέροντος. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις παραγράφους 2 και 3 του άρθρου 88 και της πα¬ 
ραγράφου 2 του άρθρου 90 του ν. 2696/1999 «Κύρωση 
του Κώδικα Οδικής Κυκλοφορίας» (Α'57). 

2. Τις παραγράφους 1 και 2 περ. γ του άρθρου 49 του 
ν. 2696/1999 «Κύρωση του Κώδικα Οδικής Κυκλοφορίας» 
(Α' 57). 

3. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», όπως κυρώθηκε 
με το άρθρο πρώτο του π.δ. 63/2005 (Α' 98). 

4. Τοπ.δ. 111/2014 (Α’ 178) «Περί του Οργανισμού του 
Υπουργείου Οικονομικών», όπως ισχύει. 

5. Την υπ. αριθ. ΥΠΟΙΚ 0010218 ΕΞ 2016/14-11-2016 
απόφαση του Πρωθυπουργού και του Υπουργού Οικο- 
νομικών(Β'3696), «Ανάθεση αρμοδιοτήτων στην Υφυ¬ 
πουργό Οικονομικών Αικατερίνη Παπανάτσιου». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3641/16.10.2017 


6. Τοάρθρο4τουττ.δ. 123/2016 (Α’ 208) «Ανασύσταση 
και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

7. Το π.δ. 125/2016 (Α’ 210) «Διορισμός Υπουργών, 
Αναπληρωτών Υπουργών και Υφυπουργών». 

8. Την υπ' αριθ. οικ. 4402/88/23-01-2017 (Β' 127) κοι¬ 
νή απόφαση του Πρωθυπουργού και του Υπουργού 
Υποδομών και Μεταφορών «Καθορισμός αρμοδιοτή¬ 
των Υφυπουργού Υποδομών και Μεταφορών Νικόλαου 
Μαυραγάνη». 

9. Την υπ’ αριθ. οικ. 20871/21-03-2017 κοινή απόφαση 
του Πρωθυπουργού και του Υπουργού Υποδομών και 
Μεταφορών «Διορισμός Γενικού Γραμματέα του Υπουρ¬ 
γείου Υποδομών και Μεταφορών». 

ΙΟ.Το άρθρο 49του ν. 4313/2014 (Α' 261) «Ρυθμίσεις 
θεμάτων Μεταφορών, Τηλεπικοινωνιών και Δημοσίων 
Έργων και άλλες διατάξεις». 

11. Την υποπαράγραφο Δ.4 της παραγράφου Δ του 
άρθρου 3 του ν. 4254/2014 (Α' 85) «Μέτρα στήριξης και 
ανάπτυξης της ελληνικής οικονομίας στο πλαίσιο εφαρ¬ 
μογής του ν. 4046/2012 και άλλες διατάξεις». 

12. Την παρ. 9 του άρθρου 49 του ν. 4276/2014 (Α' 155) 
«Απλούστευση διαδικασιών λειτουργίας τουριστικών 
επιχειρήσεων και τουριστικών υποδομών, ειδικές μορ¬ 
φές τουρισμού και άλλες διατάξεις». 

13. Την υπ.' αριθ. ΣΤ/1831/31-01 -1978 (Β'72) απόφαση 
του Υπουργού Συγκοινωνιών «Περί καθορισμού τρόπου 
και διαδικασίας χορηγήσεως των αδειών κυκλοφορίας 
των αυτοκινήτων οχημάτων και των υπ’ αυτών ρυμουλ- 
κούμενων», όπως αυτή ισχύει. 

14. Την υπ' αριθ. Α οικ. 61041/5235/28-11-2013 από¬ 
φαση του Υφυπουργού Υποδομών, Μεταφορών και 
Δικτύων (ΦΕΚ 3019/ Β') «Αντικατάσταση των διατάξε¬ 
ων της περίπτωσης Ε' της παραγράφου 6 της υπ' αριθ. 
ΣΤ/1831/31-01-1978 (Β'72) απόφασης του Υπουργού 
Συγκοινωνιών, όπως αυτή ισχύει. 

15. Την ανάγκη περαιτέρω εξορθολογισμού του κα¬ 
νονιστικού πλαισίου που διέπει τα οχήματα ιστορικού 
ενδιαφέροντος. 

16. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Ως οχήματα ιστορικού ενδιαφέροντος καθορίζονται 
τα οχήματα τα οποία πληρούν τις απαιτήσεις και προ¬ 
ϋποθέσεις των διεθνών κανονισμών που έχουν θέσει 
η Διεθνής Ομοσπονδία Αυτοκινήτου (ΔΟΑ), η Διεθνής 
Ομοσπονδία Μοτοσικλέτας (ΔΟΜ) και η Διεθνής Ομο¬ 
σπονδία Ιστορικών Οχημάτων (ΔΟΙΟ). Καθορίζονται και 
χαρακτηρίζονται ως οχήματα ιστορικού ενδιαφέροντος 
αποκλειστικά από τα νομικά πρόσωπα που εκπροσω¬ 
πούν νόμιμα στην Ελλάδα τη ΔΟΑ, τη ΔΟΜ ή τη ΔΟΙΟ, 
κατά περίπτωση, βάσει των οικείων διεθνών κανονισμών 
και με τις διαδικασίες που οι οικείοι κανονισμοί ορίζουν. 


2. Με την ολοκλήρωση της ως άνω διαδικασίας, ο κύρι¬ 
ος του οχήματος δύναται να προβεί σε εγγραφή του σε οι- 
αδήποτε ελληνική ομοσπονδία της επιλογής του, η οποία 
του χορηγεί ενάριθμο διακριτικό γνώρισμα (πινακίδες 
ή οιοδήποτε άλλο πρόσφορο μέσο). Το ενάριθμο αυτό 
διακριτικό γνώρισμα δεν υπέχει θέση στοιχείων κυκλοφο¬ 
ρίας, τα δε οχήματα ιστορικού ενδιαφέροντος μετέχουν 
στη δημόσια κυκλοφορία με τους όρους και προϋποθέ¬ 
σεις που τίθενται από τον Κώδικα Οδικής Κυκλοφορίας 
για κάθε οδικό όχημα. Σε περίπτωση που ο ιδιοκτήτης 
επιλέξει να μη διαγράψει το χαρακτηρισθέν ως ιστορικό 
όχημα αλλά να διατηρήσει τα συμβατικά στοιχεία κυ¬ 
κλοφορίας, τα ως άνω χορηγηθέντα ενάριθμα διακριτικά 
γνωρίσματα πρέπει να φέρονται σε εμφανές σημείο στον 
εμπρόσθιο και οπίσθιο ανεμοθώρακα, εφόσον πρόκειται 
να συμμετάσχει το όχημα σε αγώνες ή εκδηλώσεις που 
διοργανώνουν τα νομικά πρόσωπα της παραγράφου 1. 

3. Τα οχήματα της παρούσας, εφόσον δεν φέρουν στοι¬ 
χεία κυκλοφορίας κατά τα οριζόμενα στο άρθρο 88 και 
90 του Κώδικα Οδικής Κυκλοφορίας, απαγορεύεται να 
τίθενται σε δημόσια κυκλοφορία. Δύνανται να χρησιμο¬ 
ποιούνται μόνο για αγώνες ή εκδηλώσεις, νομίμως αδειο- 
δοτημένες, κατά τα οριζόμενα στο άρθρο 49 του Κώδικα 
Οδικής Κυκλοφορίας όπως ισχύει, χωρίς να επιτρέπεται η 
αυτοκίνητη μετακίνηση από και προς τους χώρους των 
αγώνων ή εκδηλώσεων ή προς άλλους χώρους για την 
τυχόν επισκευή ή συντήρηση αυτών. Κατά την χρήση 
τους στους αγώνες ή εκδηλώσεις της παρούσας φέρουν 
υποχρεωτικά το ενάριθμο διακριτικό γνώρισμα της πα¬ 
ραγράφου 2, συμπεριλαμβανομένων των οχημάτων που 
έχουν χαρακτηριστεί ως ιστορικού ενδιαφέροντος αλλά 
δεν έχουν διαγράφει από επιλογή του ιδιοκτήτη τους και 
διατηρούν τα συμβατικά στοιχεία κυκλοφορίας. 

4. Τα παραπάνω οχήματα δύνανται να διαγράφονται 
από το Μητρώο Αδειών Κυκλοφορίας Οχημάτων του 
Υπουργείου Υποδομών και Μεταφορών, σύμφωνα με τα 
οριζόμενα στο άρθρο 49 του ν. 4313/2014 (Α' 261). Για 
τη διαγραφή του οχήματος ο ιδιοκτήτης του υποβάλλει 
σε οποιαδήποτε Υπηρεσία Μεταφορών και Επικοινω¬ 
νιών των Περιφερειακών Ενοτήτων της Χώρας τα εξής 
δικαιολογητικά: 

α. Αίτηση για την διαγραφή του οχήματος ιστορικού 
ενδιαφέροντος, 

β. στοιχεία κυκλοφορίας (άδεια και πινακίδες κυκλο¬ 
φορίας) του οχήματος, 

γ. βεβαίωση χαρακτηρισμού του οχήματος ως ιστο¬ 
ρικού ενδιαφέροντος, η οποία εκδίδεται από τα νομι¬ 
κά πρόσωπα της παραγράφου 1 και περιλαμβάνει τα 
βασικά τεχνικά χαρακτηριστικά του οχήματος, καθώς 
και τα στοιχεία του ιδιοκτήτη. Επιπροσθέτως, η ως άνω 
βεβαίωση φέρει μοναδικό αριθμό τα δύο πρώτα ψηφία 
του οποίου αντιστοιχούν στα νομικά πρόσωπα της πα¬ 
ραγράφου 1 τηςπαρούσης, 

δ. βεβαίωση περί μη οφειλής τελών κυκλοφορίας, 
εκδοθείσα από την αρμόδια υπηρεσία του Υπουργείου 
Οικονομικών. Η βεβαίωση της περίπτωσης αυτής δεν 
απαιτείται εάν, μεταξύ των συναρμόδιων Υπηρεσιών, 
πραγματοποιείται διασταύρωση περί μη οφειλής τελών 
κυκλοφορίας με ηλεκτρονικά μέσα, 




Τεύχος Β' 3641/16.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ε. αποδεικτικό καταβολής του προβλεπόμενου στην 
περίπτωση 4 της παραγράφου 6 του άρθρου 8 του 
π.δ. 116/2004 (Α' 81), όπως ισχύει, τέλους διαγραφής. 

Ο αρμόδιος υπάλληλος της Διεύθυνσης Μεταφορών 
και Επικοινωνιών, μετά τον έλεγχο των ως άνω δικαιο- 
λογητικών προβαίνει στη διαγραφή του οχήματος από 
το Μητρώο Αδειών Κυκλοφορίας Οχημάτων του Υπουρ¬ 
γείου Υποδομών και Μεταφορών -διαδικασία η οποία 
καταγράφεται στο Μητρώο - και στην χορήγηση στον 
αιτούντα βεβαίωσης διαγραφής. 

Η ως άνω διαδικασία διαγραφής πραγματοποιείται κατ' 
αναλογία και για τα αγωνιστικά αυτοκίνητα ιστορικού 
ενδιαφέροντος, εφόσον αυτά είναι επισήμως χαρακτη¬ 
ρισμένα ως τέτοια. 

Προκειμένου περί οχημάτωντελούντων σε καθεστώς 
φορολογικής ακινησίας, και τα οποία πρόκειται να δι- 
αγραφούν δυνάμει της παρούσης, ισχύει αναλογικά η 
υποπαράγραφος Δ.4 της παραγράφου Δ του άρθρου 3 
του ν. 4254/2014 (Α' 85) «Μέτρα στήριξης και ανάπτυξης 
της ελληνικής οικονομίας στο πλαίσιο εφαρμογής του 
ν. 4046/2012 και άλλες διατάξεις». 

5. Τα νομικά πρόσωπα της παραγράφου 1 αποστέλλουν 
σε έντυπη και ηλεκτρονική μορφή στη Διεύθυνση Επιβα¬ 
τικών Μεταφορών του Υπουργείου Υποδομών και Με¬ 
ταφορών μηνιαία κατάσταση στην οποία αναφέρονται: 

α) Τα χορηγηθέντα ενάριθμα διακριτικά γνωρίσματα. 

β) Οι αριθμοί κυκλοφορίας των οχημάτων στα οποία 
αντιστοιχούν. 

γ) Τα στοιχεία των ιδιοκτητών των αυτοκινήτων και η 
ταχυδρομική τους διεύθυνση. 

δ) Τα βασικά τεχνικά χαρακτηριστικά των αυτοκινήτων 
(έτος πρώτης κυκλοφορίας, εργοστάσιο κατασκευής). 

Αποστέλλουν, επίσης, κατά το μήνα Ιανουάριο κάθε 
έτους κατάλογο με τα ανωτέρω στοιχεία σε έντυπη και 
ηλεκτρονική μορφή για το σύνολο των οχημάτων που 
έχουν χαρακτηρίσει ως ιστορικού ενδιαφέροντος. 

6. Σε περίπτωση θέσης των ανωτέρω οχημάτων σε 
δημόσια κυκλοφορία, κατά παράβασιν της παραγράφου 
3 της παρούσης και των διατάξεων του ΚΟΚ, όπως ισχύει, 
επιβάλλεται διοικητικό πρόστιμο χιλίων πεντακοσίων 
(1500) ευρώ (€) στον ιδιοκτήτη του οχήματος και πρόστι¬ 
μο χιλίων πεντακοσίων (1500) ευρώ (€) στον οδηγό του 
οχήματος εφόσον πρόκειται για διαφορετικό πρόσωπο. 

Σε περίπτωση χρήσης των χαρακτηρισθέντων ως ιστο¬ 
ρικού ενδιαφέροντος οχημάτων σε αγώνες ή εκδηλώσεις 
της παρούσης άνευ του απαραίτητου ενάριθμου διακρι¬ 
τικού γνωρίσματος - όπως αυτό ορίζεται στην παρ. 2 
της παρούσης - επιβάλλεται διοικητικό πρόστιμο ύψους 
τριακοσίων (300) ευρώ (€). 

Ως όργανα ελέγχου των ως άνω παραβάσεων και επι¬ 
βολής των σχετικών κυρώσεων ορίζονται - κατ' αναλογία 
- τα αναφερόμενα στο άρθρο 2 του ν. 3446/2006 «Οργά¬ 
νωση και λειτουργία αρχών ελέγχου κυκλοφορίας των 
οχημάτων - Ρυθμίσεις για τις επιβατικές μεταφορές και 
άλλες διατάξεις» (ΦΕΚ Α' 49). 

7. Από τη θέση σε ισχύ της παρούσης απόφασης κα- 
ταργείται η περίπτωση Ε’ της παραγράφου 6 της υπ'αριθ. 
ΣΤ/1831/1978 (ΦΕΚ Β' 72/1978) απόφασης του Υπουρ¬ 
γού Συγκοινωνιών, όπως ισχύει, κατά το μέρος που αφο¬ 
ρά στα οχήματα ιστορικού ενδιαφέροντος. 


Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 
Οι Υπουργοί 

Οικονομικών Υποδομών και Μεταφορών 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 


Αριθμ. ΔΤΥ/Δ7/Γ/2000 9/5079 (2) 

Έγκριση εκτέλεσης του έργου «Επέκταση κτη¬ 
ρίου αεροσταθμού-Μετεγκατάσταση και επέ¬ 
κταση των καταστημάτων Αφορολογήτων Ει¬ 
δών (ΚΑΕ) στον Κρατικό Αερολιμένα Ηρακλείου 
'ΚΑΗΚ * 1 2 3 4 5 6 7 8 9 » απάτην εταιρεία «Καταστήματα Αφορο¬ 
λογήτων Ειδών Α.Ε.» με δαπάνες της. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη τις διατάξεις: 

1. Του π.δ/γματος 63/2005 (ΦΕΚ Α' 98) "Κωδικοποίη¬ 
ση της νομοθεσίας για την Κυβέρνηση και τα Κυβερ¬ 
νητικά όργανα", όπως τροποποιήθηκε και ισχύει με το 
ν. 4320/2015 (ΦΕΚ 29 Α'). 

2. Του π.δ/γματος 109/2014 (ΦΕΚ Α' 176) «Οργανισμός 
του Υπουργείου Υποδομών, Μεταφορών και Δικτύων». 

3. Του π.δ/γματος 70/2015 (ΦΕΚ Α' 114) και ειδικότε¬ 
ρα του άρθρου 3 αυτού, που αφορά στην ανασύσταση 
των Υπουργείων Πολιτισμού, Υποδομών, Μεταφορών 
και Δικτύων κ.λπ. 

4. Του π.δ/γματος 123/2016 (ΦΕΚ Α' 208), «Ανασύσταση 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργεί¬ 
ου Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής,...Μετο- 
νομασία Υπουργείων Εσωτερικών και Διοικητικής Ανα¬ 
συγκρότησης, Οικονομίας, Ανάπτυξης, Τουρισμού και 
Υποδομών, Μεταφορών και Δικτύων». 

5. Τις διατάξεις του π.δ/γματος 125/2016 (Α’ 210) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

6. ΤηςΔ16α/04/773/29.11.1990 κοινής απόφασηςτου 
Υπουργού Προεδρίας και του Αναπληρωτή Υπουργού 
ΠΕ.ΧΩ.ΔΕ. «Περί Εξαίρεσης Διοικητικών Πράξεων ή Εγ¬ 
γράφων από τον Κανόνα των Τριών Υπογραφών». 

7. Της υπ' αριθμ. ΔΝΣγ/οικ.70990/Φ.2.2.1/19.11.2015 
(ΦΕΚ 2579/Β/30.11.2015) απόφασης του Υπουργού 
ΥΠΟ.ΜΕ.ΔΙ «Μεταβίβαση αρμοδιοτήτων Προϊσταμένης 
Αρχής στις συμβάσεις δημοσίων έργων αρμοδιότητας 
της Γενικής Γραμματείας Υποδομών του Υπουργείου 
Υποδομών, Μεταφορών και Δικτύων». 

8. Του π.δ/γματος 56/1989 περί Οργανισμού ΥΠΑ, 
όπως αυτός ισχύει σήμερα. 

9. Τουν. 3913/2011 περί «Αναδιοργάνωσης της Υπηρε¬ 
σίας Πολιτικής Αεροπορίας και άλλες διατάξεις» (ΦΕΚ Α' 
18), καθώς και τις διατάξεις του άρθρου 67 «Οργανωτικές 
αλλαγές στην Υ.Π.Α.». 

10. Την υπ' αριθμ. 2015 (ΦΕΚ Β 2230 τροποποιητικές 
αυτής) περί μεταβίβασης αρμοδιοτήτων και δικαιώμα¬ 
τος υπογραφής «Με εντολή Υπουργού» στους Διοικητή, 
Υποδιοικητές, Γενικούς Διευθυντές και λοιπούς Προϊστα¬ 
μένους Οργανικών Μονάδων της ΥΠΑ». 

11. Του π.δ/γματος 149/1987 (ΦΕΚ 80/Α/1987) περί 
αποφαινομένων οργάνων για τα έργα της ΥΠΑ, όπως 
τροποποιήθηκε με τα π.δ/γμα 214/1993 (ΦΕΚ 90/Α/1993) 
και το π.δ/γμα 384/1994 (ΦΕΚ 215/Α/1994). 

12. Του Κανονισμού Εκπονήσεως Μελετών Έργων και 
Τεχνικών Προδιαγραφών ΥΠΑ, όπως τροποποιήθηκε 
με τις αποφάσεις Δ8/Α/33947/4469/25-9-1992 και Δ8/ 
Α/27570/3506/5-7-1993 καθώς και του ν. 3316/2005 περί 
μελετών του δημοσίου. 

13. Του ν.δ/γματος 56/1989 (ΦΕΚ ΑΊ 43) περί Οργανι¬ 
σμού ΥΠΑ, όπως τροποποιήθηκε και ισχύει. 

14. Του ν. 4412/2016 (ΦΕΚ ΑΊ 47) «Δημόσιες Συμβάσεις 
έργων, προμηθειών και υπηρεσιών». 

15. Των λοιπών ισχυουσών ρυθμίσεων για τα Δημόσια 
Έργα. 

16. Των διατάξεων της παρ.3 του άρθρου 49 του 
ν. 4412/2016 (Α’ 147) σχετικά με την έγκριση εκτέλεσης 
δημοσίου έργου ή τμήματός του από ενδιαφερόμενο 
φυσικό ή νομικό πρόσωπο με δαπάνη του και χωρίς 
καμία επιβάρυνση του Δημοσίου, και έχοντας υπόψη: 

17. Την από 31 -8-2016 υποβολή της πρότασης με αριθ. 
πρωτ. ΚΑΕ/ΔΤΕ160/ΚΑ, η οποία έγινε αποδεκτή ως βάση 
της ολοκληρωμένης μελέτης. 

18. Το από 7-8-2017 πρακτικό του Διοικητικού Συμ¬ 
βουλίου (Δ.Σ.) της εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ ΑΕ». 

19. Το γεγονός, ότι από την παρούσα απόφαση δεν 
προκαλείται δαπάνη για τον κρατικό προϋπολογισμό 
και επειδή: 

α. με βάση την παρ.3 του άρθρου 49 του ν. 4412/2016 
(ΦΕΚ Α 116) ο Υπουργός Υποδομών, Μεταφορών και Δι¬ 
κτύων μπορεί να εγκρίνει την εκτέλεση δημόσιου έργου 
ή τμήματός του από ενδιαφερόμενο φυσικό ή νομικό 
πρόσωπο με δαπάνη του και χωρίς καμία επιβάρυνση 
του Δημοσίου, ορίζοντας τους όρους, με τους οποίους θα 
εκτελεστεί το έργο και θα γίνει η επίβλεψη και παραλαβή 
από τις αρμόδιες υπηρεσίες, 
β. με τις με αρ. πρωτ. ΔΤΥ/Δ7/Γ/15363/4040/25-7-2017 
και ΔΤΥ/Δ7/Γ/15363/4404/1 -8-2017 αποφάσειςτου Υπουρ¬ 
γού Υποδομών και Μεταφορών εγκρίθηκαν η οριστική 
μελέτη και η μελέτη εφαρμογής του έργου «Επέκταση κτη¬ 
ρίου αεροσταθμού-Μετεγκατάσταση και επέκταση των 
καταστημάτων Αφορολογήτων Ειδών (ΚΑΕ) στον Κρατικό 
Αερολιμένα Ηρακλείου 'ΚΑΗΚ'», 
γ. με την απόφαση Έγκρισης Περιβαλλοντικών Όρων 
(ΑΕΠΟ) 32994/21-7-2017 εγκρίθηκαν οι περιβαλλοντικοί 
όροι εκτέλεσης του εν λόγω έργου, 
δ. με το υπ’ αριθ. πρωτ. 5840/13-9-17 (εισερχόμενο 
έγγραφο στην Π.Υ. Ηρακλείου) υποβλήθηκε η μελέτη 
Πυροπροστασίας του εν λόγω έργου στην Πυροσβεστι¬ 
κή Υπηρεσία του Ηρακλείου, 
ε. εκδόθηκε από την ΥΠΑ/Δ/νσηΤεχνικών Υπηρεσιών 
η υπ' αριθ. πρωτ. ΔΤΥ/Δ7/Γ/16724/4406/11 -8-2017 άδεια 
δόμησης του εν λόγω έργου, 


στ. η κατασκευή του ως άνω έργου θα πραγματοποι¬ 
ηθεί ιδίως, σύμφωνα με τα ανωτέρω στοιχεία β, γ, δ και 
ε ως και με τις αναγκαίες τροποποιήσεις αυτών από τα 
αρμόδια όργανα της Υπηρεσίας Πολιτικής Αεροπορίας 
(Υ.Π.Α.) καθώς και με τις απαιτήσεις αρμοδίων (ΑΕΠΟ, 
Πυροσβεστική Υπηρεσία κ.λπ.) για την πλήρη και έντε¬ 
χνη κατασκευή, την πιστοποίηση και την πλήρη επιχει¬ 
ρησιακή λειτουργία του με εξασφάλιση της παράλληλης, 
συνεχούς και απρόσκοπτης λειτουργίας του κτιρίου αε¬ 
ροσταθμού και όλου του αεροδρομίου, αποφασίζουμε: 

Άρθρο μόνο 

1. Εγκρίνουμε την κατασκευή του έργου «Επέκταση 
κτηρίου αεροσταθμού-Μετεγκατάσταση και επέκταση 
των καταστημάτων Αφορολογήτων Ειδών (ΚΑΕ) στον 
Κρατικό Αερολιμένα Ηρακλείου 'ΚΑΗΚ’», με τις προϋ¬ 
ποθέσεις που αναφέρονται στο σκεπτικό, με αποκλει¬ 
στική χρηματοδότηση από την εταιρεία «Καταστήματα 
Αφορολογήτων Ειδών Α.Ε.» (φορέαςχρηματοδότησης). 

2. Το έργο θα εκτελεσθεί από κατασκευαστική εται¬ 
ρεία (φορέας εκτέλεσης) εγγεγραμμένη στο ΜΕΕΠ. Ο 
φορέας εκτέλεσης θα επιλεγεί και εγκριθεί από τον φο¬ 
ρέα χρηματοδότησης και σχετική σύμβαση έργου θα 
υπογράφει μεταξύ του φορέα χρηματοδότησης και του 
φορέα εκτέλεσης. 

3. Ο φορέας εκτέλεσης αναλαμβάνει την κατασκευή 
του έργου με ενέργειές του, στις οποίες συμπεριλαμβά- 
νονται ιδίως η διαδικασία επιλογής κατάλληλου ή κα¬ 
τάλληλων υπεργολάβων, συνεργείων κατασκευής και 
εν γένει ό,τι απαιτείται για το έντεχνο της κατασκευής, 
σύμφωνα με τα ανωτέρω υπό β, γ, δ και ε, με τις εγκε¬ 
κριμένες μελέτες του έργου, τους εγκεκριμένους πε¬ 
ριβαλλοντικούς όρους, τις τεχνικές προδιαγραφές, ως 
αυτές ισχύουν ή τυχόν τροποποιηθούν από τα αρμόδια 
όργανα εάν απαιτηθεί για το έντεχνο της κατασκευής, 
θα έχει την πλήρη και αποκλειστική ευθύνη έναντι του 
Ελληνικού Δημοσίου για την πλήρη, άρτια και εμπρόθε¬ 
σμη ολοκλήρωση και παράδοση του έργου, θα έχει την 
πλήρη ευθύνη της τήρησης των μέτρων ασφάλειας, που 
προβλέπονται από την κείμενη νομοθεσία, καθώς και της 
παρακολούθησης του προγράμματος ποιότητας του έρ¬ 
γου, τέλος δε και της αποκατάστασης τυχόν κακοτεχνιών 
έως και την οριστική παραλαβή του έργου μέχρι το τέλος 
της περιόδου εγγύησης αυτού. Σε περίπτωση διαπίστω¬ 
σης ελαττωματικών εργασιών ή κακοτεχνιών, ο φορέας 
εκτέλεσης υποχρεούται με ενέργειες και δαπάνες του 
στην αποκατάσταση αυτών, σύμφωνα με τις οδηγίες και 
υποδείξεις της ΥΠΑ. Σε κάθε περίπτωση, οποιοσδήποτε 
διαφωνίας ως προς το είδος και το ύψος της δαπάνης 
αποκατάστασης, μη σύμπραξης του φορέα εκτέλεσης 
στις αποκαταστάσεις, όπως αυτές έχουν υποδειχθεί από 
την ΥΠΑ ή οποιοσδήποτε άλλης παράβασης των υποχρε¬ 
ώσεων του όπως αυτές έχουν υποδειχθεί από την ΥΠΑ, 
καταπίπτει σε βάρος του η εγγυητική καλής εκτέλεσης. 
Η συγκεκριμένη εγγυητική κατατίθεται στην ΥΠΑ πριν ή 
κατά την υπογραφή της σύμβασης μεταξύ φορέα χρη¬ 
ματοδότησης και φορέα εκτέλεσης και καθορίζεται σε 
ποσοστό 5% επί της αξίας της σύμβασης εκτός ΦΠΑ. Η 
εγγύηση καλής εκτέλεσης καλύπτει συνολικά και χωρίς 

διακρίσεις την εφαρμογή όλων των υποχρεώσεων του 
φορέα εκτέλεσης ως προς το καλότεχνο του έργου και 
κάθε απαίτηση της ΥΠΑ ή του Ελληνικού Δημοσίου ένα¬ 
ντι αυτού για αθέτηση των υποχρεώσεών του. 

4.0 φορέας χρηματοδότησης θα είναι υπεύθυνος για 
την χρηματοδότηση του έργου, και αναλαμβάνει κάθε 
σχετική δαπάνη, όπως κόστος υλικών, εργατικών, ασφα¬ 
λιστικών εισφορών, ποιοτικών ελέγχων και δοκιμών, εν¬ 
δεχομένων δαπανών για την αρχαιολογική υπηρεσία, 
τυχόν συμπληρωματικών τεχνικών μελετών, ΦΠΑ κ.λπ. 
νομίμων επιβαρύνσεων, καθώς και οποιοδήποτε άλλο 
κόστος, που θα προκύψει, ώστε το έργο να παραδοθεί 
στην ΥΠΑ πλήρες, έντεχνο, πιστοποιημένο και λειτουργι¬ 
κό, όπως και οι υπόλοιπες εγκαταστάσεις του αεροδρο¬ 
μίου, που επηρεάζονται από την υλοποίηση του εν λόγω 
έργου. Ο φορέας χρηματοδότησης θα κοινοποιήσει πριν 
την έναρξη της κατασκευής στη Γενική Γραμματεία Υπο¬ 
δομών (Γ.Γ.Υ.) του Υπουργείου Υποδομών, Μεταφορών 
και Δικτύων και στην ΥΠΑ, ομάδα συντονισμού, επίβλε¬ 
ψης, διαχείρισης και παρακολούθησης του όλου έργου, 
που θα αποτελείται από διπλωματούχους μηχανικούς 
κατάλληλων και αντίστοιχων ειδικοτήτων, που θα φέ¬ 
ρουν και την πλήρη αρμοδιότητα της λογιστικής και οι¬ 
κονομικής διαχείρισης και εκκαθάρισης του έργου. Η εν 
λόγω ομάδα συντονισμού θα είναι υπόλογη έναντι του 
φορέα χρηματοδότησης του έργου. 

5. Ορίζουμε την ΥΠΑ / Δ/νση Τεχνικών Υπηρεσιών ως 
υπεύθυνη υπηρεσία για την επίβλεψη της κατασκευής 
του υπόψη έργου από τεχνικής πλευράς μέχρι την ολο¬ 
κλήρωση του, σύμφωνα με τον νόμο περί δημοσίων έρ¬ 
γων, συμπεριλαμβανομένης και της παραλαβής του, η 
οποία θα λάβει χώρα με το πέρας του συνόλου των εργα¬ 
σιών, σύμφωνα μετον. 4412/2016 (ΦΕΚΑ 147) «Δημόσι¬ 
ες Συμβάσεις Έργων, Προμηθειών, Υπηρεσιών». Επίσης, 
ορίζουμε την ΥΠΑ / Διεύθυνση Τεχνικών Υπηρεσιών ως 
υπεύθυνη για την έγκριση των μελετών και την έκδοση 
των απαραίτητων αδειών δόμησης, καθώς και για την 
εποπτεία και παρακολούθηση των εργασιών του έργου. 

6.0 φορέας χρηματοδότησης αναλαμβάνει μέσω του 
φορέα εκτέλεσης την υποχρέωση συνδρομής στην ΥΠΑ, 
προκειμένου για τη μεταφορά, εγκατάσταση και θέση 
σε λειτουργία υλικών, εξαρτημάτων και εξοπλισμού από 
χώρους που θα υποδειχθούν από τις αρμόδιες υπηρεσίες 
της ΥΠΑ, σε σχέση με το εκτελούμενο έργο, έτσι ώστε 
να είναι επιχειρησιακά λειτουργικό εντός του χρόνου 
εμπρόθεσμης παραλαβής του. 

7. Ο φορέας εκτέλεσης αναλαμβάνει την υποχρέω¬ 
ση αποκατάστασης τυχόν ελαττωμάτων του έργου που 
οφείλονται σε διαπιστωμένες κακοτεχνίες μη αναγόμε¬ 
νες στη συνήθη χρήση για δώδεκα (12) μήνες μετά την 
παράδοση σε χρήση του έργου, και κάθε βλάβης τρίτου. 
Ο φορέας χρηματοδότησης υποχρεούται να συμπεριλά- 
βει τους ανωτέρω όρους στη σύμβαση που θα συνάψει 
με τον φορέα εκτέλεσης του έργου. 

8.0 φορέας χρηματοδότησης αναλαμβάνει με ενέργει¬ 
ες και δαπάνες του την άμεση εγκατάσταση νέου φορέα 
κατασκευής για τη συνέχιση και την πλήρη ολοκλήρω¬ 
ση του έργου σε περίπτωση διάλυσης, ματαίωσης ή για 
οποιονδήποτε άλλο λόγο μη εκτέλεσης ή διακοπής της 
σύμβασης με τον αρχικό φορέα εκτέλεσης. 


9. Το ως άνω έργο θα ολοκληρωθεί έως 31 Μαρτίου 
2018. Μετά από σχετικό αίτημα του φορέα χρηματοδό¬ 
τησης ο Υπουργός Υποδομών και Μεταφορών μπορεί με 
απόφασή του να παρατείνει τις παραπάνω προθεσμίες 
εάν συντρέχουν γεγονότα ή περιστατικά που βρίσκονται 
εκτός της σφαίρας ελέγχου ή επιρροής του φορέα εκτέ¬ 
λεσης ή αφορούν την ΥΠΑ ή άλλες αρμόδιες Υπηρεσίες 
του οικείου Υπουργείου ή του Δημοσίου εν γένει, και 
κωλύουν την ομαλή ολοκλήρωση του έργου ή απαιτού¬ 
νται για την αρτιότητα και λειτουργικότητα του έργου. 

10.0 φορέας εκτέλεσης υποχρεούται να κοινοποιήσει 
στην αρμόδια υπηρεσία της ΥΠΑ εντός εύλογου χρόνου 
το χρονοδιάγραμμα για την εμπρόθεσμη υλοποίηση των 
ανωτέρω. 

11.Το σύνολο του έργου που θα εκτελεστεί σε εφαρ¬ 
μογή της παρούσας αποτελεί δημόσιο έργο κυριότητας 
του Ελληνικού Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2017 
Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 62884 + 55336 + 54681 + 51380 (3) 

Έγκριση τροποποίησης του Οργανισμού Εσωτε¬ 
ρικής Υπηρεσίας του Δήμου Πυλαίας -Χορτιάτη 
Νομού Θεσσαλονίκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

Ι.Τις διατάξεις α) των άρθρων 1,63, 97, 98, 214, 225, 
238, 254, 257, 258, 266, 280 και 283 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α/2010), β) του άρθρου 10 του ν. 3584/2007 
«Κώδικας Κατάστασης Δημοτικών και Κοινοτικών υπαλ¬ 
λήλων» (ΦΕΚ 143/Α/2007), γ) των άρθρων 5 και 7 του 
ν. 3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις» (ΦΕΚ 131/Α/2006), δ) 
των άρθρων 8 και 24 του π.δ. 142/2010 «Οργανισμός 
της Αποκεντρωμένης Διοίκησης Μακεδονίας-Θράκης» 
(ΦΕΚ 235/Α/2010), ε) του άρθρου 90, το οποίο κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» που αφορούν τον έλεγχο των 
δαπανών που προκαλούν οι κανονιστικές διοικητικές 
πράξεις, στ) του π.δ. 50/2001 «Καθορισμός των προσό¬ 
ντων διορισμού σε θέσεις φορέων του δημόσιου τομέα» 
(ΦΕΚ 39/Α/2001), όπως τροποποιήθηκε και ισχύει, ζ) των 
άρθρων 28 και 28Ατου ν. 4354/2015 (ΦΕΚ47/Α 1 ) «Εκδη¬ 
μοκρατισμός της Διοίκησης - Καταπολέμηση γραφειο¬ 
κρατίας και Ηλεκτρονική Διακυβέρνηση, Αποκατάστα¬ 
ση αδικιών και άλλες διατάξεις», η) του άρθρου 24 του 
ν. 4479/2017 (ΦΕΚ 94/Α’) «Τροποποιήσεις του ν. 2725/ 
1999 (Α' 121) και άλλες διατάξεις» σε συνδυασμό με την 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3641/16.10.2017 


αριθ. πρωτ. οικ. 22159/30.06.2017 -Εγκύκλιο 19- του 
Υπουργείου Εσωτερικών με θέμα: «Οδηγίες για την εφαρ¬ 
μογή του άρθρου 24 του ν. 4479/2017 (Α’ 94)- Πρόσλη¬ 
ψη μονίμου προσωπικού στις ανταποδοτικές υπηρεσίες 
καθαριότητας των ΟΤΑ α' βαθμού και τα νομικά τους 
πρόσωπα - Παροχή των αντιστοίχων υπηρεσιών, μέχρι 
την κατάρτιση των προσωρινών πινάκων διοριστέων 
στις θέσεις αυτές». 

2. Την αριθ. πρωτ. 14138/1505-2017 απόφαση του 
Υπουργού Εσωτερικών στο με αριθ. ΦΕΚ 250/τ. Υ.Ο.Δ.Δ./ 
26-05-2017, αναφορικά με τον διορισμό του Ιωάννη 
Σάββα του Κωνσταντίνου στη θέση του Συντονιστή της 
Αποκεντρωμένης Διοίκησης Μακεδονίας -Θράκης. 

3. Την αριθ. πρωτ. 46931/26.07.2011 απόφαση του Γε¬ 
νικού Γραμματέα της Αποκεντρωμένης Διοίκησης Μακε¬ 
δονίας - Θράκης (ΦΕΚ 1856/Β722.08.2011), αναφορικά 
με την έγκριση κατάρτισης του Οργανισμού Εσωτερικής 
Υπηρεσίας του Δήμου Πυλαίας - Χορτιάτη Νομού Θεσ¬ 
σαλονίκης. 

4. Τις αριθ. 427/25.05.2017 και 526/10.07.2017 αποφά¬ 
σεις - ορθές επαναλήψεις - του Δημοτικού Συμβουλίου 
Δήμου Πυλαίας - Χορτιάτη Νομού Θεσσαλονίκης, αναφο¬ 
ρικά με την έγκριση της τροποποίησης του Οργανισμού 
Εσωτερικής Υπηρεσίας (Ο.Ε.Υ.) του Δήμου και ως προς το 
μέρος που αφορά τη σύσταση νέων οργανικών θέσεων 
μόνιμου προσωπικού ανταποδοτικών υπηρεσιών καθα¬ 
ριότητας σύμφωνα με τις διατάξεις του άρθρου 24 του 
ν. 4479/2017 (ΦΕΚ 94/Α729.06.2017), σε συνέχεια της 
αριθ. 327/2017 απόφασης της οικείας Οικονομικής Επι¬ 
τροπής και αντίστοιχα τις αριθ. 2/2017 και 3/2017 απο¬ 
φάσεις της Εκτελεστικής Επιτροπής του Δήμου Πυλαίας- 
Χορτιάτη, αναφορικά με το αντικείμενο του θέματος. 

5. Τη θετική γνώμη του Υπηρεσιακού Συμβουλίου Υπαλ¬ 
λήλων Ο.Τ.Α. Νομού Θεσσαλονίκης (πλην Δήμου Θεσ¬ 
σαλονίκης ), που διατυπώθηκε στο αριθ. 12/13.09.2017 
(θέμα Ημερήσιας Διάταξης 52ο) πρακτικό του. 

6. Το γεγονός ότι από την εφαρμογή της ανωτέρω από¬ 
φασης προκαλείται συνολική δαπάνη στον προϋπολογι¬ 
σμό του Δήμου Πυλαίας - Χορτιάτη, ύψους 2.160.000,00€ 
ήτοι η ετήσια δαπάνη του βασικού μισθού του καταλη¬ 
κτικού κλιμακίου εκατόν δέκα οκτώ -118 - νέων θέσεων 
μονίμων υπαλλήλων (ενενήντα τριών - 93 - θέσεις κλά¬ 
δου ΥΕ και είκοσι πέντε -25 - θέσεις κλάδου ΔΕ) αντα¬ 
ποδοτικών υπηρεσιών καθαριότητας καλύπτεται από 
τις εγγεγραμμένες στον προϋπολογισμό πιστώσεις που 
αφορούν ανταποδοτικές υπηρεσίες, σύμφωνα με τα ορι¬ 
ζόμενα στην υπ. αριθ. 19/22159/30-6-2017 εγκύκλιο του 
Υπουργείου Εσωτερικών και κατόπιν της 327/17.07.2017 
απόφασης της Οικονομικής Επιτροπής του Δήμου Πυ¬ 
λαίας - Χορτιάτη, αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας του Δήμου Πυλαίας -Χορτιάτη 
Νομού Θεσσαλονίκης, κατά τα οριζόμενα στις αριθ. 
427/25.05.2017 και 526/10.07.2017 αποφάσεις - ορθές 
επαναλήψεις - του Δημοτικού Συμβουλίου Δήμου Πυ¬ 
λαίας - Χορτιάτη και τη θετική γνώμη του Υπηρεσιακού 
Συμβουλίου Υπαλλήλων Ο.Τ.Α. Νομού Θεσσαλονίκης 
(πλην Δήμου Θεσσαλονίκης) που διατυπώθηκε στο αριθ. 
12/13.09.2017 (θέμα Ημερήσιας Διάταξης 52ο) πρακτικό 


του, σχετικά με το σκέλος που αφορά τη σύσταση νέων 
οργανικών θέσεων μόνιμου προσωπικού ανταποδοτι¬ 
κών υπηρεσιών καθαριότητας σύμφωνα με τις διατάξεις 
του άρθρου 24 του ν. 4479/2017 (ΦΕΚ 94/Α729.06.2017), 
ως προς το Άρθρο 26 «Τακτικές Θέσεις με σχέση εργασί¬ 
ας δημοσίου δικαίου», ειδικότερα ως προς την σύσταση: 

1. Δύο (2) θέσεων ΔΕ Πλύντη -Λιπαντή 

2. Εννέα (9) θέσεων ΔΕ Χειριστών Μηχανημάτων Έργου 

3. Δεκατεσσάρων (14) θέσεων ΔΕ Οδηγών 

4. Ενενήντα τριών (93) θέσεων ΥΕ Εργατών Καθαρι¬ 
ότητας. 

Η ετήσια δαπάνη του βασικού μισθού του καταληκτι¬ 
κού κλιμακίου των προτεινόμενων θέσεων καλύπτεται 
από τις εγγεγραμμένες στον προϋπολογισμό πιστώσεις 
που αφορούν ανταποδοτικές υπηρεσίες, κατά παρέκκλι¬ 
ση της παρ.3 του άρθρου 10 του ν. 3584/2007. 

Κατά τα λοιπά ισχύει ο υφιστάμενος Οργανισμός Εσωτε¬ 
ρικής Υπηρεσίαςτου Δήμου Πυλαίας - Χορτιάτη, όπως δη¬ 
μοσιεύτηκε με την αριθ. πρωτ. 46931/26.07.201 1 απόφαση 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ 1856/Β722.08.2011), και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Σεπτεμβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. πράξης 747 (4) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1 Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6327/15-5-2014 πρυτανική πράξη 
ένταξης της Μαρίας Σαρίκα σε θέση Ε.ΔΙ.Π. (ΦΕΚ 1345/ 
28-5-2014 τ.Β') όπως τροποποιήθηκε με την υπ' αριθ. 
167/24-3-2017 όμοια (ΦΕΚ 1153/3-4-2017 τ.Β'). 

4. Τα υπ' αριθ. 3407/26-5-2017 και 3802/10-7-2017 έγ¬ 
γραφα του Τομέα Γενετικής και Βιοτεχνολογίας. 

5. Τις από 7/6/2017 και 12-7-2017 αποφάσεις της Συ¬ 
νέλευσης του Τμήματος Βιολογίας. 

6. Το υπ' αριθ. 3949/28-7-2017 έγγραφοτουΤμήματος 
Βιολογίας. 

7. Τις υπ' αριθ. 2461/1-3-2017 και 3334/22-5-2017 αι¬ 
τήσεις της ενδιαφερόμενης, διαπιστώνουμε: 

Ότι το γνωστικό αντικείμενο της Μαρίας Σαρίκα του 
Αλεξάνδρου, μέλους Εργαστηριακού Διδακτικού Προ¬ 
σωπικού (Ε.ΔΙ.Π.) του Τμήματος Βιολογίας της Σχολής 
Θετικών Επιστημών του Ιδρύματος καθορίζεται σε «Γε¬ 
νετική και Οικολογία βλάστησης». 







Τεύχος Β' 3641/16.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 748 (5) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6327/15-5-2014 πρυτανική πράξη 
ένταξης της Σεβαστής Παπαβασιλείου σε θέση Ε.ΔΙ.Π. 
(ΦΕΚ 1345/28-5-2014 τ.Β') όπως τροποποιήθηκε με την 
υπ' αριθ. 167/24-3-2017 όμοια (ΦΕΚ 1153/3-4-2017 τ.Β'). 

4. Τα υπ' αριθ. 3300/19-5-2017 και 3768/4-7-2017 έγ¬ 
γραφα του Τομέα Φυσιολογίας Ζώων και Ανθρώπου. 

5. Τις από 7/6/2017 και 12-7-2017 αποφάσεις της Συ¬ 
νέλευσης του Τμήματος Βιολογίας. 

6. Το υπ' αριθ. 3949/28-7-2017 έγγραφοτουΤμήματος 
Βιολογίας. 

7. Τις υπ' αριθ. 3022/2-5-2017 και 3480/6-6-2017 αιτή¬ 
σεις της ενδιαφερόμενης, διαπιστώνουμε: 

Οτι το γνωστικό αντικείμενο της Σεβαστής Παπαβασι- 
λείου του Δημητρίου, μέλους Εργαστηριακού Διδακτικού 
Προσωπικού (Ε.ΔΙ.Π.) τουΤμήματος Βιολογίας της Σχο¬ 
λής Θετικών Επιστημών του Ιδρύματος καθορίζεται σε 
«Οικοφυσιολογία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 749 (6) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ’ αριθ. 6327/15-5-2014 πρυτανική πράξη 
ένταξης της Αθηνάς Μαρμάρη σε θέση Ε.ΔΙ.Π. (ΦΕΚ 


1345/28-5-2014 τ.Β') όπως τροποποιήθηκε με την υπ' 
αριθ. 167/24-3-2017 όμοια (ΦΕΚ 1153/3-4-2017 τ.Β'). 

4. Το υπ’ αριθ. 3300/19-5-2017 έγγραφο του Τομέα 
Φυσιολογίας Ζώων και Ανθρώπου. 

5. Την από 7-6-2017 απόφαση της Συνέλευσης του 
Τμήματος Βιολογίας. 

6. Το υπ' αριθ. 3949/28-7-2017 έγγραφο τουΤμήματος 
Βιολογίας. 

7. Την υπ' αριθ. 2848/4-4-2017 αίτηση της ενδιαφερό¬ 
μενης, διαπιστώνουμε: 

Ότι το γνωστικό αντικείμενο της Μαρίας Μαρμάρη του 
Διονυσίου, μέλους Εργαστηριακού Διδακτικού Προσωπι¬ 
κού (Ε.ΔΙ.Π.) του Τμήματος Βιολογίας της Σχολής Θετικών 
Επιστημών του Ιδρύματος καθορίζεται σε «Φυσιολογία 
Ζωικών οργανισμών». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 746 (7) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6327/15-5-2014 πρυτανική πράξη 
ένταξης του Δημητρίου Καζάνη σε θέση Ε.ΔΙ.Π. (ΦΕΚ 
1345/28-5-2014 τ.Β') όπως τροποποιήθηκε με την υπ' 
αριθ. 167/24-3-2017 όμοια (ΦΕΚ 1153/3-4-2017 τ.Β'). 

4. Το υπ’ αριθ. 3293/18-5-2017 έγγραφο του Τομέα 
Οικολογίας και Ταξινομικής. 

5. Την από 7-6-2017 απόφαση της Συνέλευσης του 
Τμήματος Βιολογίας. 

6. Το υπ' αριθ. 3949/28-7-2017 έγγραφο τουΤμήματος 
Βιολογίας. 

7. Την υπ' αριθ. 2459/1-3-2017 αίτηση του ενδιαφερο¬ 
μένου, διαπιστώνουμε: 

Οτι το γνωστικό αντικείμενο του Δημήτριου Καζάνη 
του Μιχαήλ, μέλους Εργαστηριακού Διδακτικού Προ¬ 
σωπικού (Ε.ΔΙ.Π.) του Τμήματος Βιολογίας της Σχολής 
Θετικών Επιστημών του Ιδρύματος καθορίζεται σε «Χερ¬ 
σαία Οικολογία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3641/16.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























